**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330**

**e-mail: [secretar@tirgumures.ro](mailto:secretar@tirgumures.ro) www.tirgumures.ro**

**Nr. 59870 din 13.09.2023**

***Data publicării pe site: 13.09.2023***

***ANUNȚ***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ*

***Proiect de hotărâre* *pentru aprobarea modificării prin reformulare a art. 5 alin. (1) din Anexa la H.C.L. nr. 89/din 30 aprilie 2020 privind aprobarea Regulamentului privind activitatea de ridicare, transport, depozitare, eliberare a vehiculelor cu tracțiune animală/atelajelor, a celor trase sau împinse cu mâna care circulă neregulamentar și a animalelor abandonate la care nu s-a putut stabili/identifica proprietarul sau deținătorul, identificate pe domeniul public sau privat al Municipiului Târgu Mureș***

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş [www.tirgumures.ro/Administraţia](http://www.tirgumures.ro/Administraţia) locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***23.09.2023*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției, [www.tirgumures.ro](http://www.tirgumures.ro)/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

***Propuneri privind dezbaterea publică referitoare la proiectul de act normativ:***

***Proiect de hotărâre pentru aprobarea modificării prin reformulare a art. 5 alin. (1) din Anexa la H.C.L. nr. 89/din 30 aprilie 2020 privind aprobarea Regulamentului privind activitatea de ridicare, transport, depozitare, eliberare a vehiculelor cu tracțiune animală/atelajelor, a celor trase sau împinse cu mâna care circulă neregulamentar și a animalelor abandonate la care nu s-a putut stabili/identifica proprietarul sau deținătorul, identificate pe domeniul public sau privat al Municipiului Târgu Mureș***

*Propunerile trimise vor fi publicate pe pagina de internet a Municipiului Târgu Mureş [www.tirgumures.ro](http://www.tirgumures.ro) /Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

*Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o altă autoritate publică până la data de* ***23.09.2023.***

***Pentru informații suplimentare vă stăm la dispoziție la telefon 0265.269571.***

**Secretar General al Municipiului Târgu Mureş,**

**Bordi Kinga**

**PROIECT**

**(**nu produce efecte juridice**)\***

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**INIȚIATOR,**

**PRIMAR**

**Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2023**

**pentru aprobarea modificării prin reformulare a art. 5 alin. (1) din Anexa la H.C.L. nr. 89/din 30 aprilie 2020 privind aprobarea Regulamentului privind activitatea de ridicare, transport, depozitare, eliberare a vehiculelor cu tracțiune animală/atelajelor, a celor trase sau împinse cu mâna care circulă neregulamentar și a animalelor abandonate la care nu s-a putut stabili/identifica proprietarul sau deținătorul, identificate pe domeniul public sau privat al Municipiului Târgu Mureș**

**Consiliul local al Municipiului Târgu Mureş, întrunit în şedinţă ordinară de lucru,**

***Având în vedere:***

- Referatul de aprobare nr. \_\_\_\_\_\_\_\_\_\_\_\_ din data de \_\_\_\_\_\_\_\_\_\_\_\_\_\_2023 pentru aprobarea completării art. 5 alin. (1) din Anexa la H.C.L. nr. 89/din 30 aprilie 2020 privind aprobarea Regulamentului privind activitatea de ridicare, transport, depozitare, eliberare a vehiculelor cu tracțiune animală/atelajelor, a celor trase sau împinse cu mâna care circulă neregulamentar și a animalelor abandonate la care nu s-a putut stabili/identifica proprietarul sau deținătorul, identificate pe domeniul public sau privat al Municipiului Târgu Mureș, iniţiat de primarul Municipiului Târgu Mureș Soós Zoltán, prin Direcția Poliția Locală Târgu Mureș;

- Raportul de specialitate al Direcției Juridice, Contencios Administrativ și Administrație Publică Locală, al Direcției Economice și al Serviciului Administrarea Domeniului Public și Privat;

- Raportul comisiilor de specialitate din cadrul Consiliului Local al Municipiului Târgu Mureș;

***Luând în considerare prevederile:***

-Hotărârii Consiliului Local al Municipiului Târgu Mureș nr. 310 din data de 30.09.2021 privind aprobarea reorganizării Direcției Poliția Locală din structura organizatorică a Municipiului Târgu Mureş în Direcția Poliția Locală Târgu Mureș, ca instituție publică de interes local cu personalitate juridică și ale Hotărârii Consiliului Local al Municipiului Târgu Mureș nr. 385 din data de 25 noiembrie 2021, privind aprobarea bugetului și a transferului patrimoniului necesar începerii activității Direcției Poliția Locală Târgu Mureș,

- Legii poliției locale nr.155/2010, republicată, cu modificările și completările ulterioare,

- Hotărârii nr. 1332/2010 privind aprobarea Regulamentului-cadru de organizare şi funcţionare a poliţiei locale republicată cu modificările și completările ulterioare,

- Legii Nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată cu modificările și completările ulterioare,

- Ordonanței nr. 2/2001 privind regimul juridic al contravenţiilor republicată cu modificările și completările ulterioare,

- O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare,

***În conformitate cu dispozițiile:***

* Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,
* Legii nr.52/2003 privind transparența decizională în administrația publică,
* Art. 129 alin.(2) lit.c) și d), alin.(7), lit.g) și k), art.139 alin.(1), art.196 lit. a) art.198 alin.(1), art.243 alin.(1), lit.a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

**H o t ă r ă ş t e** :

**Art. 1.** Se modifică prin reformulare art. 5 alin. (1) din Anexa 1 la H.C.L. nr. 89/2020 privind aprobarea Regulamentului privind activitatea de ridicare, transport, depozitare, eliberare a vehiculelor cu tracțiune animală/atelajelor, a celor trase sau împinse cu mâna care circulă neregulamentar și a animalelor abandonate la care nu s-a putut stabili/identifica proprietarul sau deținătorul, identificate pe domeniul public sau privat al Municipiului Târgu Mureș, urmând ca acesta să aibă următorul conținut:

*”Animalele abandonate sau lăsate nesupravegheate care pot prezenta pericol pentru persoane sau bunuri la care nu s-a putut stabili/identifica proprietarul sau deținătorul, aflate pe domeniul public sau privat al Municipiului Târgu Mureș vor fi transportate în locuri special amenjate prin grija opertorului și se vor achiziționa pentru această activitate containere și autovehicule pentru transportul animalelor cu finanțare de la bugetul local.”*

**Art. 2.** Cu ducerea la îndeplinire se încredinţează Direcția Poliția Locală Târgu Mureş și Serviciul Public Administrația Domeniului Public.

**Art. 3.** În conformitate cu prevederile art. 252, alin. (1), lit. c) și ale art. 255 din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 4.** Prezenta hotărâre se comunică:

* Primarului municipiului Târgu Mureş,
* Direcției Poliția Locală Târgu Mureş,
* Serviciul Public Administrația Domeniului Public.
* Se va publica pe site-ul instituției.

**Contrasemnează,**

**Secretarul General al Municipiului Târgu Mureș,**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**